


Temeljem članka 76. Zakona o sportu („Narodne novine“ broj 71/06 i 124/10, 124/11, 86/12, 94/13 i 85/15) , članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provodi udruga, Statuta zajednice sportskih udruga Općine Podstrana od 26. rujna 2015. godine i Pravilnika o kriterijima i mjerilima za sufinanciranje programa udruženih sportskih udruga zajednice Općine Podstrana od 21. prosinca 2015. godine, Zajednica sportskih udruga Općine Podstrana, raspisuje: 

JAVNI NATJEČAJ
za financiranje programa javnih potreba u sportu Općine Podstrana
u 2022. godini


(1) Zajednica sportskih udruga općine Podstrana (u daljnjem tekstu Zajednica) poziva sve udruge koje provode projekte i programe iz područja sporta na području općine Podstrana, a koje su članice Zajednice da se prijave na Javni natječaj za financiranje godišnjih programa udruga u sportu za 2022. godinu (u daljnjem tekstu natječaj) te ostvare financijsku podršku projektima i programima koji doprinose razvoju kapaciteta udruga iz područja sporta i doprinose razvoju općeg dobra u Zajednici.

(2) Sredstva za financiranje javnih potreba u sportu Općine Podstrana u 2022. godini su osigurana u Proračunu Općine Podstrana za 2022. godinu, u iznosu od 750.000,00 kuna, sukladno Programu javnih potreba u sportu Općine Podstrana za 2022. godinu.

(3) Ciljevi javnog natječaja:
· Opći cilj ovog natječaja je razvoj sporta u općini Podstrana i povećanje kvalitete života djece, mladeži te svih građana kroz provođenje sportskih programa treninga i natjecanja u sportskim udrugama koje su članice Zajednice.
· Specifični cilj ovog natječaja je razviti i provesti učinkovite i održive aktivnosti koje će pridonijeti razvoju sporta u cjelini i sportskih vještina, posebice djece i mlađih dobnih skupina, te razvijanju amaterskog sporta, odnosno rekreacije kao zdravog stila života za sve dobne skupine. 
4) Sukladno navedenom predmet sufinanciranja po ovom javnom natječaju je:
· Promocija sporta i sportskih aktivnosti
· Organizacija, suorganizacija i poticaj sportskih aktivnosti
· Funkcioniranje sustava sporta - rad sportske Zajednice 
· Zadovoljavanje zajedničkih potrebama u sportu

(5) Javni natječaj je otvoren 30 dana od dana objave.
Rok za podnošenje prijedloga projekata i programa je do  23. veljače 2022. godine.

(6) Mjerila za financiranje:
Na ovaj natječaj mogu se javiti sve udruge u sportu, koje su ujedno i članice Zajednice sportskih udruga Podstrane sa sjedištem/prebivalištem u općini Podstrana, a koje temeljem Zakona o sportu mogu obavljati djelatnost sporta i upisane su u registar sportskih djelatnosti kod nadležnog ureda, odnosno da je njihova aktivnost usmjerena prema razvoju i promicanju sporta, a kojima temeljna svrha nije stjecanje dobiti.

Udruge koje se javljaju na ovaj Natječaj moraju zadovoljiti slijedeće uvjete:
· da imaju sjedište na području Općine Podstrana
· da su upisani u odgovarajući Registar
· su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenje i ciljeve koji nisu u suprotnosti s Ustavom i zakonom;
· su uredno ispunili obveze iz svih prethodno sklopljenih ugovora o financiranju iz proračuna Općine i drugih javnih izvora;
· nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine;
· se protiv Korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela;
· općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
· imaju uređen sustav prikupljanja članarina (ako je Statutom udruge tako određeno) te uredno predaju sva izvješća Općini i drugim institucijama.
· da su najmanje dvije godine članice  Zajednice sportskih udruga Općine Podstrana
Udruge koje nisu ispunile ugovorne obveze vezane uz prethodnu dodjelu sredstava iz javnih izvora nemaju pravo prijave sljedeće dvije godine, računajući od godine u kojoj su provodile projekt.

Svim odobrenim programima/projektima sredstva će se isplaćivati na transakcijski račun udruge ovisno o raspoloživosti sredstava doznačenih iz javnih izvora – proračuna Općine Podstrana.

Projekti/programi se prijavljuju s rokom provedbe do 31. prosinca 2022. godine.

(7) Predmet financiranja bit će sve prihvatljive aktivnosti koje su usmjerene na :
· provođenje sportskih aktivnosti djece i mladeži
· djelovanje sportskih udruga
· sportska priprema, domaća i međunarodna natjecanja te opća i posebna zdravstvena sposobnost
· zapošljavanje osoba za obavljanje stručnih poslova u sportu
· sportsko rekreacijske aktivnosti građana
· ostale odgovarajuće aktivnosti koje doprinose ostvarenju općih i specifičnih ciljeva ovog Natječaja.
1. Izravnim troškovima smatraju se svi troškovi vezani uz provedbu pojedinih aktivnosti unutar predloženog projekta/programi to:

· izrada materijala za aktivnosti
· grafičke usluge i usluge promidžbe
· troškovi reprezentacije vezani uz organizaciju programskih odnosno projektnih aktivnosti 
· izdaci za troškove plaća i naknada voditeljima
· troškovi komunikacije
· troškovi nabavke opreme
· izdaci za prijevoz i smještaj
· ostali troškovi
2. Neizravnim troškovima smatraju se troškovi koji nisu izravno povezani s provedbom programa, ali neizravno pridonose postizanju njegovih ciljeva i to:
· troškovi režija (energija voda i dr.)
· najam prostora
· bankovni i poštanski troškovi
· troškovi uredskog materijala
· ostali troškovi vezani uz projekt koji nisu navedeni u izravnim troškovima
· neizravni troškovi se ograničavaju u odnosu na ukupan iznos koji se dodjeljuje
programu ili projektu (u pravilu do 25%).
(8) Dokumentacija Javnog natječaja:

1. Prijava mora sadržavati sljedeću dokumentaciju koja mora biti točno i u cijelosti popunjena i ovjerena:
· Obrazac B1. Opisni obrazac prijave 
· Obrazac B2. Obrazac proračuna
· Izjava o nepostojanju dvostrukog financiranja 
· Izjava o nekažnjavanju
· Potvrda nadležne Porezne uprave iz koje je razvidno da podnositelj prijava nema nepodmirenih  obveza na ime javnih davanja 
Općina Podstrana će izvršiti uvid u Godišnji financijski izvještaj putem javno dostupnog Registra neprofitnih organizacija.

2. Dokumentacija koja se dostavlja neposredno prije potpisivanja Ugovora o dodjeli financijskih sredstava 
· Uvjerenje ne starije od 6 mjeseci da se ne vodi kazneni postupak za osobu koja je    
 ovlaštena za zastupanje prijavitelja.

3. Obrasci izvještavanja koji se dostavljaju po završetku programa ili projekta, a najkasnije do 15. 01. 2023. g.
· Obrazac OIS. Opisno izvješće o provedenom programu ili projektu
· Obrazac FIS. Financijsko izvješće provedenog programa ili projekta

(9) Prijedlozi projekata dostavljaju se isključivo na propisanim obrascima, koji su dostupni na mrežnim stranicama Općine Podstrana www.podstrana.hr. 

(10) Natječajnu dokumentaciju treba poslati preporučeno poštom, putem dostavljača ili osobno na sljedeću adresu:


Zajednica sportskih udruga Općine Podstrana
Jurasova 2
21312 PODSTRANA
„Javni poziv za financiranje programa udruga u sportu za 2021. g.-ne otvaraj“



(11) Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja.

(12) Kriteriji ocjenjivanja prijavljenih programa/projekata:

Povjerenstvo zaduženo za ocjenu prijavljenih projekata i programa ocjenjuje prema slijedećim kriterijima:

· da li je prijava dostavljena u zadanom roku
· da li su dostavljeni i uredno popunjeni svi obvezni obrasci
· usklađenost ciljeva projektnog prijedloga s ciljevima natječaja
· kapaciteti prijavitelja
· kvaliteta dosadašnje suradnje prijavitelja programa/projekta s zajednicom sportskih       
            udruga   općine podstrana  
· realan odnos troškova i planiranih aktivnosti
· kako je formiran obrazac proračuna, jesu li sve aktivnosti jasno prikazane. 

(13)  Zajednica će udrugama koje su nezadovoljne odlukom o dodjeli financijskih sredstva omogućiti pravo na prigovor koji se podnosi u pisanom obliku Zajednici u roku od 8 (osam) dana od dana dostave obavijesti  o rezultatima natječaja, a odluku po prigovoru donosi Izvršni odbor Zajednice.

(14) Sa Korisnikom čiji program/projekt bude prihvaćen te kojima su odobrena financijska sredstva sklopit će se ugovor o financiranju programa/projekta najkasnije u roku od 30 dana od dana donošenja odluke o financiranju. 

(15) Uzimajući u obzir epidemiološku situaciju uzrokovanu pandemijom  koronavirusa (Covid-19) koja je donijela promjene u provedbi i dostupnosti programa, te mobilnosti svih sudionika, svi prijavitelji za programe u 2022. godini upućuju se da predlože programe /projekte koje je moguće realizirati uz primjenu epidemioloških preporuka donesenih od strane nadležnih tijela.

(16) Sva pitanja vezana uz ovaj Natječaj mogu se postaviti slanjem upita na adresu elektronske pošte: zsuop2005gmail.com ili na broj mobitela 091/562-7752 i  091/505-3448. 

Podstrana, 24. siječnja 2022. godina                                           Zajednica sportskih udruga
                                                                                                     Općine Podstrana
                                                                                                     Predsjednik
                                                                                                     Ante Polić

